《再用前韵》
宋代·曾惇

危观干霄百尺开，海山罗列似东莱。
鸟飞千里暮天碧，云断半东新月来。
报答风光伤晼晚，扶持欢事小徘徊。
一春准拟留君醉，翡翠罗衫窄窄裁。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。